Tomasz Stańko

Tomasz Ludwik Stańko (født 11. juli 1942, død 29. juli 2018) var en polsk jazztrompetist, komponist og improvisatør. Han gav ut mange album for ECM Records. Stańko er sterkt assosiert med frijazz og avantgarde.
Han ble internasjonalt kjent i begynnelsen av 1960-årene sammen med pianist Adam Makowicz i Jazz Darings. Senere samarbeidet Stańko med pianisten Krzysztof Komeda, blant annet Komeda-albumet Astigmatic (1966). I 1968 startet Stańko en anerkjent kvintett med blant andre Zbigniew Seifert på fiolin og altsaksofon, og i 1975 startet han Tomasz Stańko-Adam Makowicz Unit.
Stańko etablerte et rykte som en frontfigur, ikke bare i polsk jazz, men på verdensscenen som samarbeider med mange kjente musikere, inkludert Jack DeJohnette, Dave Holland, Reggie Workman, Rufus Reid, Lester Bowie, David Murray, Manu Katché og Chico Freeman. I 1984 var han med i Cecil Taylors big band.Stańko mistet tennene i 1990-årene. Likevel utviklet han over tid en ny embouchure ved hjelp av en dyktig tannlege og mye øving. Han brukte mange, lange timer til å spille det han tidligere anså for å være «kjedelige», lange toner som bidro til å styrke seg i leppen, slik at han kunne spille som før, på tross av sine falske tenner.


== Biografi ==

Stańko ble født i Rzeszów i Polen 11. juli 1942. Hans første møter med jazzmusikk var gjennom radioprogrammer Voice of America og turer initiert av det amerikanske utenriksdepartementet. Med alderen, i det kommunistiske Polen, ble Stanko imponert over forbindelsen mellom jazz og budskapet om frihet. I 1958 så han sin første jazzkonsert med Dave Brubeck. Sammen med pianisten Adam Makowicz startet Stańko et band som hentet inspirasjon fra musikere som Ornette Coleman, George Russell og Miles Davis. Bandet regnes av flere kritikere som det første frijazzbandet i Europa.

I 1963 sluttet Stańko seg til Krzysztof Komeda Quintet, hvor han lærte det meste om harmonilære, musikalsk struktur og asymmetri. I løpet av sin karriere med Komeda, som ble avsluttet i 1967, var Stańko på fem turneer med pianisten og utga elleve album med ham. I 1968 startet Stanko en egen kvintett med blant andre Zbigniew Seifert på fiolin og altsaksofon. I 1970 ble han med i Globe Unity Orchestra, og i 1971 samarbeidet han med Krysztof Penderecki og Don Cherry. Like etter startet han en kvartett med blant andre Tomasz Szukalski og trommeslager Edward Vesala. Konsertene med Vesala blir av enkelte kritikere ansett for å være blant hans viktigste verk. I 1975 dannet han Tomasz Stańko-Adam Makowicz Unit.
I løpet av 1980-årene reiste han til India og spilte solo i Taj Mahal. Han jobbet også med Vesala i grupper ledet av Chico Freeman og Howard Johnson. I midten av 1980-årene innledet han et omfattende samarbeid med Cecil Taylor, spilte med hans storband og ledet også ulike egne band, inkludert COCX (med Vitold Rek og Apostolis Anthimos). Deretter returnerte han til ECM Records og samarbeidet senere i en trio med Arild Andersen og Jon Christensen. I 1993 startet Stanko en ny kvartett som besto av den da 16 år gamle trommeslageren Mikal Miskiewicz, pianisten Marcin Wasilewski og bassisten Slawomir Kurkiewicz.Samme år startet han ytterligere en internasjonal kvartett med Bobo Stenson, Tony Oxley og Anders Jormin. I 1994 ga kvartetten hans ut sitt første album på ECM, med tittelen Matka Joanna. I 1997 dannet Stańko et band som fremførte låter av pianist Krzysztof Komeda, med turneer i London, København, Stockholm og som spilte på ulike jazzfestivaler, som de i Nancy og Berlin. Ideen til prosjektet kom fra ECM-sjefen Manfred Eicher.


== Kritikeromtale ==
Derk Richardson skrev i San Francisco Chronicle at «Tomasz Stanko ikke er den første jazzmusiker som skaper en forståelse mellom nydelige melodier og fri improvisasjon. Men han er en av de mest veltalende tilhengere av improvisert lyrikk som spiller i dag».Forfatteren Brian Morton har sammenlignet Stańkos uttrykk med det til Miles Davis, og kaller det en «direkte, men individuell avlegger».


== Diskografi i utvalg ==


=== Som leder ===


=== Tomasz Stańko Kvintett ===


=== Tomasz Stańko Kvartett ===


=== Tomasz Stańko New York Quartet ===


=== Tomasz Stańko Septet ===


=== Videoalbum ===


=== Lydspor ===


=== Opptredener ===


== Referanser ==


== Litteratur ==
Carr, Ian; Digby Fairweather; Brian Priestley. The Rough Guide to Jazz. Rough Guides. ISBN 1-84353-256-5. 
Chinen, Nate (25. oktober 2006). «Trumpeting Freedom, in Spirit, Thought and Jazz». The New York Times. Besøkt 26. april 2008. 
Cook, Bernard A. Europe Since 1945: An Encyclopedia, Vol. II K-Z. New York; London: Garland. ISBN 0-8153-4058-3. 
Heffley, Mike. Northern Sun, Southern Moon: Europe's Reinvention of Jazz. New Haven: Yale University Press. ISBN 0-300-10693-9. 
Morton, Brian. Miles Davis. London: Haus Publishing. ISBN 1-904341-78-0. 
Richardson, Derk (5. oktober 2006). «Polish trumpeter Tomasz Stanko creates intense, rigorously intelligent acoustic jazz». San Francisco Chronicle. Besøkt 26. april 2008. 
Yanow, Scott. Jazz on Record: The First Sixty Years. San Francisco: Backbeat Books. ISBN 0-87930-755-2. 
Yanow, Scott. Trumpet Kings: The Players who Shaped the Sound of Jazz Trumpet. San Francisco: Miller Freeman Books. ISBN 0-87930-600-9. 


== Eksterne lenker ==
Offisielt nettsted 
(en) Tomasz Stańko – kategori av bilder, video eller lyd på Commons 
(en) Tomasz Stańko på Internet Movie Database 
(en) Tomasz Stańko på Discogs 
(en) Tomasz Stańko på MusicBrainz 
(en) Tomasz Stańko på Songkick 
(en) Tomasz Stańko på AllMusic 
Tomasz Stańko på Myspace